
REGULAMENT PRIVIND ÎNCHIRIEREA BAZEI SPORTIVE AFLATE PE
RAZA COMUNEI TUDOR VLADIMIRESCU
 Având in vedere prevederile Hotărârii nr.25/2017 privind stabilirea tarifului pentru utilizarea bazei sportive a comunei Tudor Vladimirescu - judet Braila si domeniile in care se pot institui taxe speciale.
 Ținând seama de prevederile art.30 alin.3 din Legea nr.273/2006 privind finanțele
publice locale, cu modificările si completările ulterioare, precum si de Legea educației fizice si a sportului nr.69/2000,cu modificările si completările ulterioare, precum si a legislației specific incidente in materie (reglementări fiscale, norme sanitare si de protecție a muncii) se va aproba prezentul regulament.

CAPITOLUL1 - DISPOZITII GENERALE
Art.1. (1) Respectarea regulamentului este obligatoriu pentru administratorul bazei, pentru personalul de întreținere si curățenie, pentru sportivi, profesori, elevi, părinți, spectatori, persoane fizice si juridice care închiriază terenurile de sport.
(2) In măsura in care prin dispoziții ulterioare nu se prevede contrar, prin administratorul bazei se înțelege Primăria comunei Tudor Vladimirescu, prin reprezentanții săi legal desemnați.
Art.2.Terenul de sport va fi folosit doar in vederea desfășurării de activități cu caracter sportiv.
In mod excepțional, cu aprobarea consiliului local pot avea loc si alte activități
de interes public local, județean sau national.
Art.3.Obiectivele închirierii bazei sportive sunt:
a) organizarea unor acțiuni si competiții sportive la nivel local, județean, național;
b) desfășurarea unor competiții sportive (sport) de interes local, județean sau național.
c) deservirea activităților in interesul comunității aprobate de Consiliul Local al comunei Tudor Vladimirescu.
d) deservirea persoanelor fizice sau a persoanelor juridice indiferent de forma de organizare sau identitate juridica, conform planificării.

CAPITOLUL 2 - CONDITII DE UTILIZARE 
Art.4. (1) Utilizatorii indiferent de statutul lor (antrenori, sportivi, elevi, cadre didactice, spectatori) au următoarele obligații:
a) sa respecte prevederile legale in vigoare, normele de conduita etica sociala si prevederile prezentului regulament;
b) sa respecte întocmai orarul de funcționare al accesului pe terenurile de sport;
c) sa folosească terenul, vestiarele, anexele si dotările in conformitate cu destinația lor;
d) sa nu perturbe activitățile celorlalți utilizatori;
e) sa nu pătrundă in incinta terenului fără aprobarea administratorului;
f) sa păstreze curățenia si ordinea spatiilor utilizate.
          (2) Se interzice:
a) fumatul, consumul de alcool sau de substanțe interzise cat si accesul persoanelor
aflate sub influenta alcoolului sau a substanțelor interzise, in incinta terenurilor de sport; .
b) accesul in incinta terenurilor cu animale de companie, biciclete, scutere, atv-uri
sau alte mijloace/obiecte care pot duce la degradarea terenului.
          (3) La desfășurarea meciurilor de fotbal sau a antrenamentelor vor avea acces pe teren doar participanții la activitatea sportiva (jucători, rezerve, arbitrii, antrenori) spectatorii vor rămâne in afara terenului, in tribuna sau pe alei.
Art.5. Accesul pe terenul de sport se face numai după achitarea tarifului de utilizare, in baza de contract, cu următoarele precizări:
a )utilizatorii terenului de sport își asuma riscurile oricăror lovituri sau traumatisme ce
pot surveni in timpul jocului, ca urmare a utilizării suprafeței de joc cat si utilizării
necorespunzătoare a elementelor din dotare bazei sportive, atât a celor suferite de ei cat si
pentru cele cauzate terțelor persoane aflate pe suprafața de joc in timpul desfășurării
activității sportive.
Administratorul terenului de sport nu va fi răspunzător pentru nici un incident, traumatism, altercație, vătămare corporala, responsabilitatea aparținând exclusive utilizatorilor terenului de sport;
b) administratorul bazei sportive nu este răspunzător pentru pierderea sau deteriorarea
lucrurilor personale precum si pentru obiectele de preț ale utilizatorilor terenului de sport;
c) utilizatorii terenului de sport răspund personal pentru orice fapta de încălcare a
normelor de conviețuire, a ordinii si liniștii publice in incinta si imediata vecinătate a terenului de sport
Administratorul va sesiza si după caz va acorda sprijinul necesar organelor abilitate pentru restabilirea ordinii publice sau pentru identificarea si luarea masurilor împotriva persoanelor care au încălcat liniștea publica;
c)accesul pe terenul de sport poate fi efectuat doar cu încălțăminte specifica si
adecvata curate si diferita de încălțămintea de strada;
 Art.6. (l) Utilizatorii vor părăsi imediat suprafața de joc in următoarele cazuri:
a) nerespectarea prezentului regulament;
b) folosirea unui limbaj obscen, necuviincios, gesturi indecente, violente, cat si daca au un comportament care sa prejudicieze valorile sociale;
c) tulburarea liniștii publice in timpul folosirii terenului de sport, prin producerea de
zgomote cu orice aparate sau prin strigate si larma de intensitate mare, in special in orele de liniște prevăzute de lege;
d) nerespectarea in mod repetat a observaților administratorului terenului de sport;
e) săvârșirii oricăror contravenții, infracțiuni sau fapt incompatibile unei conduite sportive sau de oricare alta natura;
f) nerespectarea intervalului orar pentru care s-a achitat tariful de utilizare.
(2) Nerespectarea celor prevăzute in prezentul regulament se sancționează contravențional cu amenda de la 200-2.000 lei iar in funcție de gravitatea faptei poate duce la anularea rezervărilor ulterioare, la oprirea imediata a jocului sau evenimentului cat si la plata daunelor produse.
Pentru faptele săvârșite, persoana fizica sau juridică care a închiriat terenul si care prin cererea de folosire a acestuia a luat la cunoștință și si-a însușit prevederile prezentului regulament este obligat sa comunice datele de identificare ale persoanei sau persoanelor care au săvârșit aceste fapte. În caz contrar este direct răspunzător.

CAPITOLUL 3 - TAXE DE UTILIZARE, MOD DE ORGANIZARE SI FUNCTIONARE
Art.7. Orarul de funcționare este de luni pana duminică în intervalul orar 08-22.
Art.8 Orarul de funcționare stabilit si afișat are caracter obligatoriu si trebuie respectat de
către persoanele. care utilizează baza sportiva.
Art.9 Taxele de utilizare  este cea prevăzute in Hotărârea Consiliului Local nr. 25/ 2017 adoptata in acest sens, comunicata solicitantului la data depunerii cererii de închiriere, va fi achitata înainte de încheierea contractului de închiriere. ·
La sfârșitul perioadei de închiriere, responsabilul desemnat din partea Primăriei va prelua si verifica terenul pentru aconstata daca acesta a fost corespunzător folosit.
In cazul in care se constata ca s-au produs deteriorări ca urmare a unei utilizări necorespunzătoare a terenului sau a bunurilor, in funcție de nivelul daunelor, se va impune la plata daunelor.
In cazul in care daunele sunt superioare, chiriașul are obligația achitării acestora in baza unei evaluări a daunelor întocmită de către responsabilul desemnat.
Art.10 Modificarea orarului sau reprogramarea unor activități se pot realiza de comun acord (atât la inițiativa solicitantului cat si la cea a administratorului), cu condiția neafectării altor acțiuni programate in prealabil. In situația in care o acțiune nu se poate desfășura din cauza condițiilor meteo nefavorabile sau a unor evenimente avizate de către administratorul bazei sportive, reprogramarea se va face într-un termen de maxim 7 zile de la data primei programări, după o consultare prealabila a solicitantului.
Art.11 In vederea închirierii terenului de sport, solicitanții vor depune spre aprobare o cerere, prin care vor solicita închirierea terenului, menționând amplasamentul acestuia, activitatea care se dorește a se desfășura precum si perioada de timp pentru care se dorește închirierea.
Cererea va fi aprobata de Primarul, Viceprimarul Comunei Tudor Vladimirescu sau administratorul bazei sportive, care va cuprinde numele si prenumele celui care face aprobarea, funcția, precum si data pentru care s-a aprobat. Compartimentul financiar contabil, va tine o evidenta privitoare la închirierea terenului de sport, sub forma de tabel, care sa cuprindă terenul, localitatea, luna, ziua si ora/orele la care terenul de sport este închiriat, precum si persoanei căreia i se închiriază.
Art.12 Intervalul minimum de închiriere este stabilit la 60 minute (1h), este indivizibil,
începând de la ora fixa ( de ex. 13.00-14.00) si maxim de inchiriere 10 de ore in luna inchiriata. 
Art.13 Contractul de închiriere face parte integranta din prezentul Regulament.

Anexa Nr.1 la Regulament aprobat prin H.C.L nr.______/________






CONTRACT DE ÎNCHIRIERE
Incheiat azi …………….nr.................
Intre
D-nul/D-na/Sc …………………………………..posesor C.I. seria……Nr…….….. CNP.....................................................,/reprezentat prin.................................................. C.I. seria……Nr…….. CNP.......................................,.având CUI  …….......................... în calitate de chiriaş /utilizator
si
Comuna Tudor Vladimirescu autoritate publică locală, reprezentata prin administrator având CF …………….. în calitate de proprietar.
I. OBIECTUL CONTRACTULUI
Primaria Tudor Vladimirescu inchiriaza terenul de sport din sat Tudor Vladimirescu , in perioada ziua ........../ luna............../ anul............. de la ora ....... la ora.......pentru desfasurarea de activitati sportive .
Preţul chiriei este de 2000 ron/luna (200 ron/ora) conform chitanţei nr................seria……….
II. OBLIGATIILE CHIRIASULUI/UTILZATORULUI
1. Sa achite integral costul inchirierii la caseria Primariei si sa pastreze chitanta pe perioda inchirierii.
2. Sa pastreze in bune conditii bunul inchiriat si sa-l predea in aceleasi conditii in care l-a primit.
3. Sa pastreze curatenia in incinta terenului si in afara lui.
4. Sa respecte programul de inchiriere.
5. Sa poarte echipament de sport corespunzator si decent .
6. Este interzis accesul in incinta bazei sportive in stare de ebrietate sau sub influenta substantelor interzise.
7. Sa aduca la cunostinta prevederile prezentului contract colegilor de echipa pe care-i reprezinta si pentru care a inchiriat terenul.
8. Sa achite integral costurile reparatiilor in cazul in care s-au produs deteriorari ale bunului inchiriat pe perioda inchirierii din vina chiriasului sau a membrilor de echipa.
III. OBLIGATIILE PROPRIETARULUI
1. Sa predea in stare de functionare terenul si instalatiile aferente chiriasului pe perioda inchirierii .
2. Sa elibereze chitanta pentru tariful achitat de chirias
3. Pe perioda inchirierii bazei sportive nu pune la dispozitie asistenta medicala . Aceasta atributie revine exclusiv chiriasului in conditile in care acesta crede ca are nevoie .
4. Comuna Tudor Vladimirescu prin reprezentantul sau din baza sportiva are dreptul de a exclude din incinta bazei pe oricine care nu respecta prevederile regulamentului si a prezentului contract sau daca perturba activitatea din baza sportiva .
IV. SOLUŢIONAREA LITIGIILOR
Ambele părţi vor face toate eforturile pentru a rezolva pe cale amiabilă,
V. LIMBA CARE GUVERNEAZĂ CONTRACTUL
Limba care guvernează contractul este limba română.
VI. COMUNICĂRI
.(1) Orice comunicare între părţi, referitoare la îndeplinirea prezentului contract, trebuie să fie transmisă în scris.
(2) Orice document scris trebuie înregistrat atât în momentul transmiterii, cât şi în momentul primirii.
(3) Comunicările între părţi se pot face şi prin telefon, fax sau e-mail, cu condiţia confirmării în scris a primirii comunicării.
VII. LEGEA APLICABILĂ CONTRACTULUI
Contractul va fi interpretat conform legilor din Romania şi a prevederilor Directivelor Uniunii Europene.
Prezentul contract a fost încheiat astăzi ..................., în două exemplare originale, câte unul pentru fiecare parte.
 PROPRIETAR,                                                             CHIRIAŞ/UTILIZATOR,
Comuna Tudor Vladimirescu




